Η νομική φύση της έγκλησης
Creators: name: Ελευθερίου, Σωτήριος Ορέστης Ανδρέα
Publisher: name: Aristotle University of Thessaloniki
Year: 2023
Subjects: Έγκληση
Νομική φύση
Ποινική δίωξη
Appeal
Legal nature
Prosecution

description: Με τον ν. 4919/2021 και τον 4637/2021, επήλθαν σημαντικές αλλαγές στην ποινική νομοθεσία. Καίριο σημείο των αλλαγών αυτών, καθώς και του σχετικού προβληματισμού που διατυπώθηκε, αποτελεί η μεταβολή του τρόπου δίωξης εγκλημάτων, ιδίως στον χώρο της ιδιοκτησίας και της περιουσίας. Η διατύπωση όλης της σχετικής συζήτησης επιβάλλει να εξεταστεί εις βάθος ο θεσμός της έγκλησης και η λειτουργία του, ενώ επεκτείνοντας την σκέψη του γράφοντος, αναλύεται η νομική φύση της έγκλησης που αποτελεί και το θεματικό κέντρο της εργασίας. Το τελευταίο αυτό θέμα, έχει αποτελέσει από την αρχική ψήφιση του νέου Ποινικού Κώδικα το 1954, πεδίο διαφορετικών απόψεων ανάμεσα σε θεωρία και νομολογία, οι οποίες φυσικά δεν είναι άμοιρες συνεπειών. Η παρούσα εργασία πραγματεύεται την έγκληση ως απαραίτητη προϋπόθεση για την έγερση της ποινικής δίωξης και την περαιτέρω εξέλιξη της ποινικής διαδικασίας. Πράγματι, παρά το γεγονός ότι η έγκληση ορίζεται ως η καταγγελία οιασδήποτε αξιόποινης πράξης, είτε αυτεπαγγέλτως είτε κατ’ έγκληση διωκόμενης, εφόσον προέρχεται από τον αδικηθέντα και όχι από τρίτο πρόσωπο (μήνυση), ουσιαστική σημασία έχει η ύπαρξή της στη δεύτερη κατηγορία εγκλημάτων, καθώς μόνο σε αυτά αποτελεί θετική δικονομική προϋπόθεση της ποινικής δίωξης, υποκείμενη σε ειδικότερες διατυπώσεις. Υπ’ αυτό, λοιπόν, το πρίσμα θα τεθεί η έγκληση στο επίκεντρο του προβληματισμού. Ακόμη, θα πρέπει να υπογραμμισθεί ότι, αν και η μελέτη έχει κυρίως δικονομικό προσανατολισμό κατά την πραγμάτευση των ανωτέρω ζητημάτων, εντούτοις, δεδομένης και της μικτής φύσεως της έγκλησης, κρίθηκε αναγκαία για την πληρότητά της, η αναφορά –κατά κανόνα σύντομη- και σε ζητήματα που άπτονται του ουσιαστικού χαρακτήρα της εγκλήσεως. Η εργασία χωρίζεται σε δύο κεφάλαια. Αρχικά γίνεται μια ιστορική αναδρομή του τρόπου κίνησης της ποινικής δίωξης, εξυφαίνοντας την μετάβαση από την ιδιωτική δίωξη στην κρατική, με την έγκληση, όπως ισχύει σήμερα, να αποτελεί κατάλοιπο της ιδιωτικής έγκλησης. Εν συνεχεία ακολουθεί μια συγκριτική μελέτη του τρόπου δίωξης σε άλλες έννομες τάξεις, παρουσιάζοντας ομοιότητες και διαφοροποιήσεις με αυτόν που ισχύει στην ελληνική έννομη τάξη. Παρακάτω αναλύεται το νέο τοπίο, όπως έχει διαμορφωθεί μετά τις αλλαγές σε ΠΚ και ΚΠΔ, και παρουσιάζεται ο τρόπος δίωξης των εγκλημάτων του νέου ΠΚ. Επισημαίνονται οι συνέπειες της επιλογής του νομοθέτη να διευρύνει την κατ’ έγκληση δίωξη, τα επιχειρήματα που κατακρίνουν την επιλογή αυτή, αλλά και τις δυσμορφίες-αντιφάσεις που παρουσιάζει το νέο τοπίο. Ο συγγραφέας στο σημείο αυτό αναλύει και παίρνει θέση με επιχειρήματα, για ζητήματα που προκύπτουν με νεοπαγείς διατάξεις όπως την δήλωση συνέχισης του 464ΠΚ και την κατ’ έγκληση δίωξη της τραπεζικής απιστίας. Το δεύτερο κεφάλαιο εκθέτει τις απόψεις και τις θεωρίες γύρω από το ζήτημα της νομικής φύσης της έγκλησης, για την καλύτερη κατανόηση της οποίας προβαίνει πρότερα σε διαχωρισμό των δικονομικών προϋποθέσεων από τις ουσιαστικούς όρους. Εκτίθενται οι τρεις θεωρίες, (ουσιαστική θεωρία), (δικονομική θεωρία), (μικτή θεωρία), και αναλύονται οι σημαντικότερες συνέπειες που οφείλονται και παράλληλα δικαιολογούν την μικτή-ουσιαστική και δικονομική φύση της έγκλησης. Καταληκτικά, το συμπέρασμα που διατυπώνεται λαμβάνει θέση υπέρ της επέκτασης της κατ’ έγκληση δίωξης των εγκλημάτων στον χώρο της ιδιοκτησίας και της περιουσίας, συνυπολογίζοντας το πώς αυτή θα λειτουργήσει λόγω της μικτής φύσης της, και προτείνει σχετικές νομοθετικές βελτιώσεις.
description: With laws 4919/2021 and 4637/2021, significant changes were made to criminal legislation. A key point of these changes, as well as of the relevant concerns raised, is the change in the way crimes are prosecuted, especially in the area of ownership and property. The wording of the entire relevant discussion requires an in-depth examination of the institution of the appeals and its operation, while expanding the writer's thinking, the legal nature of the appeals is analyzed which is also the thematic center of the paper. This last topic, since the initial passing of the new Penal Code in 1954, has been a field of different opinions between theory and jurisprudence, which of course are not without consequences. This paper deals with the appeals, as a necessary condition for the initiation of the criminal prosecution and the further development of the criminal procedure. Therefore, in light of this, the appeal will be placed at the center of the reflection. Furthermore, it should be emphasized that, although the study is mainly procedurally oriented when dealing with the above issues, nevertheless, given the mixed nature of the appeal, it was deemed necessary for its completeness, the report - as a rule brief - also on issues which touch on the essential nature of the crime. The work is divided into two chapters. First, a historical review of the way criminal prosecution was conducted, explaining the transition from private prosecution to state prosecution, with the pleading, as it applies today, being a remnant of the private pleading. Then follows a comparative study of the method of prosecution in other legal orders, presenting similarities and differences with the one applicable in the Greek legal order. Below is analyzed the new landscape, as it has been formed after the changes in Penal Code and Code of Criminal Procedure, and the way of prosecuting the crimes of the new Penal Code is presented. The consequences of the legislator's choice to expand prosecution by putting appeals, the arguments criticizing this choice, but also the deformities-contradictions presented by the new landscape are pointed out. The author at this point analyzes and takes a position with arguments, on issues that arise with newly established provisions such as the declaration of continuation of a. 464 of the Penal Code and the prosecution of bank fraud by appeal. The second chapter presents the views and theories surrounding the issue of the legal nature of the appeal, for a better understanding of which it first separates the procedural conditions from the substantive conditions. The three theories are presented, substantive theory, procedural theory, mixed theory, and the most important consequences that are due and at the same time justify the mixed-substantive and procedural nature of the appeal are analyzed. Finally, the conclusion formulated takes a position in favor of the extension of summons prosecution of crimes in the area of property and property, taking into account how it will work due to its mixed nature, and suggests related legislative improvements.
description: Σε συνεργασία με: Νομικής (Δημοκρίτειο Πανεπιστήμιο Θράκης)